Diari Oficial de la Generalitat Valenciana


Sumari del DOGV 3082, del 19-09-1997 (1997/9912)

ResoluciÓ de 5 d'agost de 1997, de Ferrocarrils de la Generalitat Valenciana, per la qual es declara la innecessarietat d'un immoble.
-------------------------------------------------------------------------------------------------------------------------------------

### Dades del document

Número de DOGV
:   3082

Data del DOGV
:   19-09-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/9912


Data del document
:   05-08-1997

Organisme emissor
:   Ferrocarrils de la Generalitat Valenciana

Tipus de document
:   Resolució

RESOLUCIÓ de 5 d'agost de 1997, de Ferrocarrils de la Generalitat Valenciana, per la qual es declara la innecessarietat d'un immoble.  
El Consell d'Administració de Ferrocarrils de la Generalitat Valenciana, fent ús de les facultats que li confereix el vigent estatut, aprovat per Decret 144/1986, de 24 de novembre, del Consell de la Generalitat Valenciana, ha declarat la innecessarietat per a la prestació del servei ferroviari de l'immoble que a continuació es descriu:  
Terrenys de referència cadastral 4228101, de 459,98 metres quadrats de superfície, situats al costat de l'estació d'Alberic, entre els punts quilomètrics 67/671 i 67/759 del ferrocarril Bétera-Castelló de la Ribera, en el terme municipal d'Alberic.  
Parcel·la urbana en forma de polígon irregular de 459,98 metres quadrats de superfície, situada entre els punts quilomètrics 67/671 i 67/759, en el marge esquerre de la Línia 1 de FGV, Ferrocarril Bétera-Castelló de la Ribera. La Companyia de Tramvies i Ferrocarrils de València la va adquirir mitjançant expropiació. Està inclosa en la delimitació de la Unitat d'Execució núm. 4, promoguda per l'Ajuntament d'Alberic, situada davant de la plaça de l'Estació, al voltants de l'estació d'Alberic.  
Limita pel nord, amb el vial de la plaça de l'Estació, en línia de 23,20 metres; pel sud, amb la finca propietat del Sr. Ricardo Sansegundo Riera i d'altres, en línia poligonal de 95,55 metres; per l'est, amb el carrer d'Alcàntera de Xúquer, en línia de 2,27 metres, i per l'oest, amb els terrenys propietat del Ferrocarril Bétera-Castelló de la Ribera, en línia de 77,14 metres.  
El temps transcorregut des de l'adquisició d'aquests immobles, així com els avatars de tot tipus esdevinguts des d'aquell moment, impossibiliten materialment la notificació individualitzada als titulars de possibles drets, per la qual cosa procedeix fer aquesta notificació de forma pública i d'acord amb l'article 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.  
Cosa que es fa pública en compliment dels articles 54 i 55 de la Llei d'Expropiació Forçosa, de 16 de desembre de 1954, i 65 del seu reglament, de 26 d'abril de 1957, en el sentit que els anteriors propietaris dels terrenys o els seus drethavents puguen exercitar el dret de reversió que els poguera correspondre, mitjançant instància adreçada a aquesta entitat al domicili de les oficines centrals, partida de Xirivelleta, s/n, de València (CP 46988), acompanyada de la documentació que acredite fefaentment l'expropiació origen del dret reversional, la condició de ser propietari expropiat o drethavent d'aquest i la superfície i la identificació física de l'immoble objecte de reversió, tot això dins del termini de un mes comptat a partir del dia de la publicació.  
València, 5 d'agost de 1997.- El director gerent: Jorge García Bernia.